# אגודת אדריכלי הפנים בישראל

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אגודת אדריכלי הפנים בישראל (א.א.פ.), מאגדת את אדריכלי הפנים ומעצבי הפנים בישראל, בוגרי מוסדות מוכרים. האגודה נוסדה בשנת 1949, וכיום היא מאגדת בתוכה כ-300 חברים. כאגודה מקצועית מוכרת, מטרתה המוצהרת היא לקדם את מקצוע אדריכלות הפנים בישראל. פעילותה מתמקדת בהעשרת הידע המקצועי של חבריה, העצמת מעמדם הסטטוטורי של המקצוע והעוסקים בו, הגברת המודעות הציבורית לחשיבותם, והרחבת תרומתם לחברה בישראל.

אגודת אדריכלי הפנים (א.א.פ.) חברה בפדרציה הבינלאומית של אדריכלים ומעצבי פנים (International Federation of Interior Architects/Designers – IFI), המונה כ-45,000חברים מ – 33 מדינות ברחבי העולם, וכן בארגון הגג של עמותת אדריכלים מאוחדים בישראל, המאגד את כל מוסדות וארגוני התכנון בארץ. כמו כן מקיימת האגודה קשרי גומלין ושיתוף עם מוסדות אקדמיים מובילים בתחום, ובהם - המסלול האקדמי של המכללה למנהל, הטכניון - מכון טכנולוגי לישראל, שנקר – ביה"ס הגבוה להנדסה ועיצוב, מכון טכנולוגי חולון - H.I.T, בצלאל - אקדמיה לאמנות ועיצוב.

לאגודה מתקבלים בעלי תואר אקדמי באדריכלות ועיצוב פנים ובמקצועות הקשורים לבניין, וכן בעלי רקע והשכלה בעיצוב פנים, המקבילים לתואר ראשון (4- 5 שנות לימוד אקדמיות). המועמדים נדרשים לעבור ועדת קבלה, הפועלת על פי אמות מידה מקצועיות שנקבעו על ידי הפדרציה הבינלאומית, ועליהם להציג תיק עבודות המעיד על מיומנותם המקצועית.

בין חברי האגודה מספר חתני פרס ישראל ובעלי פרסים בינלאומיים יוקרתיים, וכן אנשי מקצוע בעלי שם, האחראים על תכנונם של מבני ציבור מרכזיים בארץ ובחו"ל, כמו מוזיאון ישראל ומוזיאונים נוספים, כנסת ישראל, בתי מלון ועוד (אוסקר הכט, דורה גד, זאב פרנקל, דוד דה-מאיו הלנה רוט, נחום מרון, צבי בוקפצר ואחרים).

א.א.פ. היא גוף מוסדי מוסדר ודמוקרטי, הפועל ללא מטרות רווח (מלכ"ר). בראשה עומד ועד ארצי, שנבחר אחת לשנתיים ומהווה סמכות עליונה. הועד כולל יו"ר, מזכ"ל, גזבר ובעלי תפקידים נוספים, והוא ממנה מתוכו ועדת ביקורת, ועדת קבלת חברים ובית דין כבוד. תפקידי הוועד כוללים: התוויית מדיניות, ניהול שוטף, קיום אספה כללית שנתית, ייזום וארגון כנסים וימי עיון, ומינוי ועדות אד-הוק לטיפול בנושאים שונים.

כמו כן, יש לאגודה תקנון, כללי רישוי, ספר חברים וחוקת אתיקה מקצועית, המחייבים את כל חבריה.

## [עריכה] קישורים חיצוניים

- האתר של אגודת אדריכלי הפנים

מקור: http://he.wikipedia.org../../../%D7%90/%D7%92/%D7%95/%D7%90%D7%92%D7%95%D7%93%D7%AA_%D7%90%D7%93%D7%A8%D7%99%D7%9B%D7%9C%D7%99_%D7%94%D7%A4%D7%A0%D7%99%D7%9D_%D7%91%D7%99%D7%A9%D7%A8%D7%90%D7%9C.html

קטגוריות: ארגונים בישראל | אדריכלות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש